Nuwe perseel vir Zondo-kommissieAdjunkhoofregter Raymond Zondo. (Foto: Getrude Makhafola/ANA) Die drukgroep Forum 4 Service Delivery (F4SD) het ŉ besluit van adjunkhoofregter Raymond Zondo dat die kommissie van ondersoek wat staatskaping ondersoek na ŉ ander perseel verhuis, verwelkom. “F4SD is tevrede dat regter Zondo saamstem dat dit verkwistende en onreëlmatige besteding is om die kommissie by die private Hill on Empire te laat sit.” Die organisasie sê dit was sy voorstel dat die kommissie na die konstitusionele hofgebou, die Gautengse hooggeregshofgebou of ŉ ander gebou wat aan die staat behoort verskuif. “Dit is ŉ mylpaal vir dienslewering,” het Mbahare Kekana, F4SD-leier, gesê. Zondo het Donderdag aangekondig dat die kommissie voortaan in die ou Johannesburgse raadsaal vergader en nie meer in Parktown nie. Die kommissie hervat sy verrigtinge in die tweede week van Maart.